**POSTUPAK NABAVE ZA OSOBE KOJI NISU OBVEZNICI ZAKONA O JAVNOJ NABAVI (NOJN) -**

**(POSTUPAK NABAVE SA OBVEZNOM OBJAVOM)**

NAZIV PROJEKTA: CEKOM Smart city Surinmo

**NAZIV NABAVE: Nabava usluge razvoja programskog rješenja te sustava pametnih parking barijera**

EVIDENCIJSKI BROJ NABAVE : CEKOM / 019 – 2021 (SmartCity.SURINMO)

DATUM OBJAVE: 16.02.2021.g.

**POZIV NA DOSTAVU PONUDA**

1. **OPĆI PODACI**

**1.1**. **Podaci o Naručitelju:**

**Naziv naručitelja**: Hrvatski Telekom d.d.

**Adresa**: Radnička cesta 21, 10000 Zagreb

**OIB**: 81793146560

**Broj telefona**: 01/491 35 28

Internet stranica: <https://www.t.ht.hr/>

**1.2.** **Kontakt osoba (osoba zadužena za komunikaciju sa Ponuditeljima)**

Ime i prezime: Filip Brkljača

Adresa elektroničke pošte kontakt osobe: [Filip.Brkljaca@t.ht.hr](mailto:Filip.Brkljaca@t.ht.hr)

Komunikacija i svaka druga razmjena informacija između Naručitelja i Ponuditelja obavljat će se isključivo u pisanom obliku putem elektroničke pošte kontakt osobe Naručitelja odnosno internetske stranice [www.strukturnifondovi.hr](http://www.strukturnifondovi.hr)

**1.3. Vrsta postupka nabave**

Postupak s objavom poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) sukladno točki 4.2. Pravila o provedbi postupaka nabava za neobveznike Zakona o javnoj nabavi, verzija 5.0.

**1.4. Dostupnost natječajne dokumentacije**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude bit će stavljene na raspolaganje ponuditeljima na internetskoj stranici Europski strukturni i investicijski fondovi, adresa internetske stranice [www.strukturnifondovi.hr](http://www.strukturnifondovi.hr) (od dana objave Poziva na dostavu ponuda koji se smatra danom početka postupka nabave).

**1.5. Objašnjenja i izmjene natječajne dokumentacije**

Ponuditelji su ovlašteni za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda.

Zahtjev sa postavljenim pitanjima ponuditelji mogu postaviti najkasnije tijekom **četvrtog (4) dana** prije dana u kojem istječe rok za dostavu ponuda. Dodatne informacije i pojašnjenja biti će objavljeni bez navođenja podataka o podnositelju zahtjeva na internetskim stranicama na kojima je dostupna i natječajna dokumentacija (točka 1.3.), najkasnije tijekom **drugog (2) dana** prije dana u kojem istječe rok za dostavu ponuda.

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „Usluga razvoja programskog rješenja te sustava pametnih parking barijera“ isključivo putem elektroničke pošte osobe zadužene za komunikaciju s Ponuditeljima (točka 1.2.).

U slučaju da Naručitelj za vrijeme roka za dostavu ponuda značajno izmjeni Poziv na dostavu ponuda, izmjene će učiniti dostupnima svim Ponuditeljima na isti način i na istoj internetskoj stranici kao i Poziv na dostavu ponuda te ponuditeljima osigurati primjereni rok za dostavu ponuda od izmjene. Ako su izmjene Poziva na dostavu ponuda značajnije, Naručitelj je obvezan produljiti rok za dostavu ponuda. Produljenje roka mora biti razmjerno važnosti izmjene, a u svakom slučaju neće biti kraći od 8 (osam) dana od dana objave izmjene.

Ako iz bilo kojeg razloga Poziv na dostavu ponuda, obavijesti o izmjenama i dopunama Poziva na dostavu ponuda te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude. Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

**1.6. Evidencijski broj nabave**: CEKOM / 019 – 2021 (SmartCity.SURINMO)

**1.7. Procijenjena vrijednost nabave**

Ukupna procijenjena vrijednost nabave iznosi 569.160,00 HRK (bez PDV-a), odnosno 711.450,00 HRK (s PDV-om).

**1.8. Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi njihova poslovnog nastana ili podružnice osim gospodarskih subjekata navedenih u t. 1.9. Poziva.

**1.9. Sprječavanje sukoba interesa**

Naručitelj ne smije sklapati ugovore o javnoj nabavi sa sljedećim gospodarskim subjektima (u svojstvu ponuditelja, člana zajednice gospodarskih subjekata ili podizvoditelja odabranom ponuditelju):

- CAREER PATHS d.o.o., Kosorova 5, 10000 Zagreb, Republika Hrvatska,

- CAREER PATHS S.L.R., PIAZZA DIAZ ARMANDO 6, MILANO (MI), 20123 MILANO, Republika Italija,

- CERERE S.p.A., VIA TORREBIANCA 43, 34122 TRIESTE, Republika Italija,

- COMBIS d.o.o., Radnička cesta 21, 10 000 Zagreb, Republika Hrvatska,

- COMBIS d.o.o., Tvornička 3, Općina Ilidža 71 210 Sarajevo, BiH,

- Combis – IT Usluge d.o.o., Bulevar Arsenija Čarnojevića 52a/8, 11 000 Beograd, Republika Srbija,

- COSMOTE – MOBILE TELECOMUNICATIONS S.A. 99. Kifissias Ave, 15124, Marousi, Atena, Grčka,

- Crnogorski Telekom A.D., Moskovska 29, 81 000 Podgorica, Crna Gora,

- Deutsche Telekom Europe B.V., Stationsplein 8 K, 6221 BT, Maastricht, Limburg, Nizozemska,

- Deutsche Telekom Europe Holding B.V. Stationsplein 8 K, 6221 BT, Maastricht, Limburg, Nizozemska,

- Deutsche Telekom Europe Holding GmbH, Landgrabenweg 151, 53113 Bonn Savezna Republika Njemačka,

- Deutsche Telekom AG, Friedrich-Ebert-Allee 140, 53113 Bonn, Savezna Republika Njemačka,

- HIPOTEKARNA BANKA AD PODGORICA, Ulica Josipa Broza Tita 67, 81 000 Podgorica, Crna Gora,

- Fakultet elektrotehnike i računarstva, Unska 3, Zagreb, Republika Hrvatska, ,

- GERMANOS PUBLIC LIMITED INDUSTRIAL AND COMMERCIAL COMPANY OF ELECTRIC-TELECOMUNICATIONS MATERIAL AND PROVISION OF TELECOMUNICATIONS SERVICES SA, 23. kn. National Road, Athens- Kamia, Agios Stefanos, Attica, Grčka,

- HELLENIC TELECOMUNICATIONS ORGANISATION, SA, 99. Kifissias Ave, 15124, Marousi, Atena, Grčka,

- HT holding d.o.o., Radnička cesta 21, 10 000 Zagreb, Republika Hrvatska,

- HT PRODUKCIJA d.o.o., Ulica grada Vukovara 23, 10 000 Zagreb, Republika Hrvatska,

- KDS d.o.o., Vukovarska 5, 40 000 Čakovec, Republika Hrvatska,

- Inovacijski centar Nikola Tesla, Unska 3, Zagreb, Republika Hrvatska,

- Iskon Internet d.d., Ulica Florijana Andrašeca 20, 10 000 Zagreb, Republika Hrvatska,

- OT-OPTIMA TELEKOM d.d., Bani 75/a, 10 000 Zagreb, Republika Hrvatska,

- PODRAVSKA BANKA d.d., Opatička 3, 48 000 Koprivnica, Republika Hrvatska,

- T-MOBILE POLSKA, S.A., MARYNARSKA 12, 02-674 WARSZAWA, Republika Poljska,

- TELECOM ROMANIA COMMUNICATIONS SA, 3-5 PATA PRESEI LIBERE, Nr. 3-5, City Gate Building, Katovi 7-18, Sjeverni toranj, 1. Okrug, Bukurešt, Rumunjska,

- TELECOM ROMANIA MOBILE COMMUNICATIONS SA, 319G Splaiul Independenţei, katovi 1 i 2, 6. Okrug, Bukurešt, Rumunjska

- EMDA d.o.o., Vojina Bakića 1, 10 000 Zagreb

**1.10. Zajednica ponuditelja**

Više gospodarskih subjekata može se udružiti i dostaviti zajedničku ponudu, neovisno o uređenju njihova međusobnog odnosa. Odgovornost ponuditelja iz zajednice ponuditelja je solidarna. Ponuda zajednice ponuditelja mora sadržavati podatke o svakom članu zajednice ponuditelja, kako je određeno u Ponudbenom listu (**Prilog 1**), uz obveznu naznaku člana zajednice ponuditelja koji je ovlašten za komunikaciju s naručiteljem. Također, gospodarski subjekti članovi zajednice ponuditelja obvezni su popuniti **Prilog 1.a** Ponudbenom listu – Podaci o članovima zajednice ponuditelja (za svakog člana zajednice ponuditelja zasebno).

U zajedničkoj ponudi mora biti navedeno koji će dio ugovora (predmet, količina, vrijednost i postotni dio) izvršavati pojedini član zajednice ponuditelja. Naručitelj neposredno plaća svakom članu zajednice ponuditelja za onaj dio ugovora kojeg je on izvršio, ako zajednica ponuditelja ne odredi drugačije.

**1.11. Podizvoditelji**

Ako gospodarski subjekt namjerava dati dio ugovora u podugovor jednom ili više podizvoditelja, dužni su u ponudi navesti sljedeće podatke:

- naziv ili tvrtku, sjedište, OIB, (ili nacionalni identifikacijski broj prema zemlji sjedišta gospodarskog subjekta, ako je primjenjivo), IBAN/broj računa podizvoditelja,

- predmet, količinu, vrijednost podugovora i postotni dio ugovora koji se daje u podugovor.

U slučaju sudjelovanja podizvoditelja, ponuditelj je dužan uz ponudu dostaviti ispunjeni **Prilog 1.b** Ponudbenom listu – Podaci o podizvoditelju/ima (za svakog podizvoditelja zasebno). Ako ponuditelj odnosno zajednica ponuditelja ne dostavi podatke o podizvoditelju, smatra se da će cjelokupni predmet nabave izvršiti samostalno. Sudjelovanje podizvoditelja ne utječe na odgovornost ponuditelja za izvršenje ugovora.

**2.** **PREDMET NABAVE**

**2.1. Opis predmeta nabave/tehničke specifikacije**

Predmet nabave je razvoj programskog rješenja za integraciju s T-Ocean programskim rješenjem koje upravlja punionicama za električna vozila u operativnoj nadležnosti društva Hrvatski Telekom d.d., nabava i instalacija 10 pametnih parking barijera s pripadajućim pristupnicima i njihovim zamjenskim dijelovima te edukacija zaposlenika Naručitelja.

Odabrani ponuditelj je sukladno Opisu poslova (Prilog 2) nakon izvršenja naprijed navedene usluge dužan otklanjati nedostatke tijekom iduća 24 mjeseca od potpisa Zapisnika o isporuci predmeta nabave. U navedenom periodu odabrani ponuditelj treba imati mogućnost hitne daljinske intervencije na koju se je dužan odazvati u roku koji je određen ponudom.

Nabava nije podijeljena na grupe nabave iz razloga što predmet predstavlja tehničku, tehnološku, oblikovnu i funkcionalnu cjelinu. Sklapanje više ugovora za Naručitelja bi bilo teško provedivo i rizično te bi iziskivalo značajne dodatne troškove te znatno dulji vremenski rok izvršenja.

Detaljan opis predmeta nabave i količina predmeta nabave odnosno tehničke specifikacije određeni su **Opisom poslova (Prilog 2)** i **Troškovnikom (Prilog 3)** koji su sastavni dio ovog Poziva.

Za slučaj da uz navođenje norme ili oznake u Pozivu ili prilozima Poziva nije naznačen izraz „ili jednakovrijedno“, ovom se općom odredbom određuje da je nuđenje jednakovrijedne norme ili oznake dopušteno i za slučaj da izraz „ili jednakovrijedno“ nije naznačen uz normu ili oznaku.

Naručitelj u Opisu poslova nije upotrebljavao robne marke. Iznimno, ako u pojedinim stavkama Opisa predmet nabave nije bilo moguće dovoljno precizno i razumljivo opisati na drugačiji način, Naručitelj je uputio na određenu robnu marku. Pritom, svi proizvodi koji su opisani uz navođenje trgovačke marke/oznake, popraćeni su formulacijom koja upućuje na mogućnost nuđenja drugačijeg proizvoda jednakovrijednih karakteristika („ili jednakovrijedan“),odnosno, čak i u slučajevima kad predmetna formulacija nije navedena, ovom odredbom Naručitelj dopušta mogućnost nuđenja jednakovrijednih proizvoda.

Naručitelj je u svakoj od stavaka koje sadrže upućivanje na određenu marku ili izvor tj. proces s obilježjima proizvoda ili usluga koje pruža određeni gospodarskih subjekt, naveo kriterije za ocjenu jednakovrijednosti predmeta nabave. Dakle, svaki proizvod drugačije robne marke ili izvora će se smatrati jednakovrijednim, ako zadovoljava minimalne karakteristike navedene u kriterijima za ocjenu jednakovrijednosti. Kriteriji mjerodavni za ocjenu jednakovrijednosti su određeni tehničkim specifikacijama, odnosno, ako izrijekom nije naznačeno drugačije, specifikacija opisana uz proizvod ili uslugu za koju je navedena marka, izvor ili proces smatra se propisanim kriterijima mjerodavnim za ocjenu jednakovrijednosti. U slučaju nuđenja jednakovrijednog proizvoda, ponuditelj je obvezan u ponudi dostaviti dokaze o jednakovrijednosti ponuđenih tehničkih karakteristika tog proizvoda bilo kojim prikladnim sredstvom što znači da dokaz jednakovrijednosti mogu biti primjerice tehničke specifikacije i tehnički listovi proizvođača, izvješća o testiranju, atesti i druge potvrde koje odgovaraju osnovnim karakteristikama izdržljivosti, čvrstoće, sigurnosti, otpornosti, kvalitete ili druge karakteristike čija se jednakovrijednost dokazuje; odnosno drugo prikladno sredstvo po ocjeni ponuditelja. Sve gore navedeno o mogućnosti nuđenja jednakovrijednog, vrijedi i u slučaju upućivanja na norme, marku ili izvor, ili određeni proces s obilježjima proizvoda ili usluga koje pruža određeni gospodarski subjekt, ili na zaštitne znakove, patente, tipove ili određeno podrijetlo ili proizvodnju, ako je takva uputa navedena u Pozivu ili prilozima Pozivu. Gore navedeni kriteriji mjerodavni za ocjenu jednakovrijednosti ne primjenjuju se u slučaju upućivanja na norme, obzirom u slučaju takve upute ne postoji obveza određivanja predmetnih kriterija.

**2.2. Način određivanja cijene ponude**

Cijena ponude izražava se u kunama (HRK) ili eurima (EUR). Ukoliko je cijena izražena u eurima (EUR), za potrebe ocjenjivanja i usporedbi ponuda će biti preračunata u kune prema srednjem tečaju Hrvatske narodne banke (HNB) na dan objave Poziva na web stranici [www.strukturnifondovi.hr](http://www.strukturnifondovi.hr).

Cijena ponude iskazuje se za cjelokupan predmet nabave za koji ponuditelj daje ponudu. Cijena ponude upisuje se brojkama sukladno **Prilogu 1 (Ponudbeni list)** te **Prilogu 3 (Troškovnik).**

Ponuditelj je dužan u **Prilogu 1 (Ponudbeni list)** upisati ukupnu cijenu ponude bez poreza na dodanu vrijednost (PDV-a) iz **Priloga 3 (Troškovnik)**, zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale.

Ponuditelj **Prilog 3 (Troškovnik)** popunjava na način da u istome naznači jediničnu cijenu ponude i PDV. Jedinična cijena i iznos PDV-a moraju biti zaokruženi na dvije decimale. Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.

U cijenu ponude bez poreza na dodanu vrijednost moraju biti uračunati svi troškovi Izvršitelja i popusti. U cijenu ponude uračunata je cijena otklanjanja nedostataka tijekom iduća 24 mjeseca od potpisa Zapisnika o isporuci predmeta nabave u kojem periodu Izvršitelj treba imati mogućnost hitne daljinske intervencije na koju se je dužan odazvati u roku koji je određen ponudom.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, može se smatrati da je takav Troškovnik nepotpun i nevažeći te ponuda može biti odbijena, osim za slučaj da Ponuditelj ne ispuni dijelove Troškovnika koji se odnose na kriterij za odabir ponude, u kojem će slučaju ponuditeljima za predmetni kriterij ili kriterije biti dodijeljeno 0 bodova.

Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude bez PDV-a.

**2.3. Rok i mjesto izvršenja predmeta nabave**

Rok za izradu seta funkcionalnosti programske aplikacije sustava parkirnih barijera kako je opisan u **Prilogu 2- Opis poslova**, mora biti isporučen sukladno ponuđenom roku u ponudi.

Ukupni rok, koji uz uslugu izrada seta funkcionalnosti programske aplikacije sustava parkirnih barijera uključuje i uslugu edukacije djelatnika Naručitelja te nabavu i instalaciju parkirnih barijera iznos maksimalno i 90 dana od dana sklapanja Ugovora o nabavi. U navedenom ukupnom roku za izvršenje moraju biti izvršene sve isporuke odnosno usluge (uključujući i edukacije) predviđene predmetom nabave.

Mjesto izvršenja predmeta nabave određuje se kako slijedi:

- za usluge izrada seta funkcionalnosti programske aplikacije sustava parkirnih barijera mjesto izvršenja je poslovni prostor Izvršitelja, osim u pogledu eventualnih sastanaka s Naručiteljem koje aktivnosti će se izvršavati u poslovnom prostoru Naručitelja ili na drugoj lokaciji sukladno uputama Naručitelja, uključujući putem web konferencije

- usluge edukacije djelatnika Naručitelja u prostorijama Izvršitelja, Naručitelja ili putem web konferencije, sukladno uputi Naručitelja

- isporuka i instalacija parkirnih barijera na području grada Rijeke sukladno uputama Naručitelja

**3. RAZLOZI ISKLJUČENJA PONUDITELJA**

Ponuditelj, odnosno zajednica ponuditelja i podizvoditelji dužni su u svojoj ponudi priložiti dokumente zahtijevane ovim Pozivom, kojima se dokazuje kako **ne postoje** sljedeći razlozi za isključenje:

**3.1.** Gospodarski subjekt nije ispunio obvezu plaćanja dospjelih poreznih obveza i obveza za

mirovinsko i zdravstveno osiguranje, osim ako mu prema posebnom zakonu plaćanje tih obveza osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).

Gospodarski subjekt za potrebe utvrđivanja gore navedenih okolnosti dužan je u ponudi dostaviti:

**1. potvrdu Porezne uprave o stanju duga koja ne smije biti starija od 30 dana računajući od dana objave Poziva, ili**

**2. važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1. ovog odjeljka, ili**

**3. izjavu osobe koja je po zakonu ovlaštena za zastupanje gospodarskog subjekta s ovjerenim potpisom kod bilježnika, ako se u državi sjedišta gospodarskog subjekta ne izdaje potvrda iz točke 1. ovoga odjeljka ili jednakovrijedni dokument iz točke 2. ovoga odjeljka.**

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Odredbe točke 3.1.odnose se na sve članove zajednice gospodarskih subjekata (postojanje okolnosti koje predstavljaju osnovu za isključenje gospodarskog subjekta će se utvrđivati pojedinačno za sve članove zajednice gospodarskih subjekata) te na sve podizvoditelje.

**4. UVJETI SPOSOBNOSTI**

**4.1**. Ponuditelj, odnosno zajednica ponuditelja, dokazuje svoju tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 4. Poziva i mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokazi i dokumenti kojima se dokazuje sposobnost ponuditelja moraju biti na hrvatskom jeziku. Ukoliko je dokument za dokazivanje sposobnosti na stranom jeziku, isti dokument mora biti dostavljen uz priloženi prijevod na hrvatski jezik.

**4.2.** **Tehnička i stručna sposobnost**

Gospodarski subjekt mora dokazati tehničku i stručnu sposobnost. Naručitelj je odredio uvjete tehničke i stručne sposobnosti kojima se osigurava da gospodarski subjekt ima iskustvo i tehničke resurse potrebno za izvršenje ugovora o nabavi. Minimalne razine tehničke i stručne sposobnosti koje se zahtijevaju vezane su uz predmet nabave i razmjerne su predmetu nabave.

Obrazloženje traženih uvjeta sposobnosti: Ispunjavanje propisanih minimalnih razina tehničke i stručne sposobnosti traži se kako bi gospodarski subjekt dokazao da ima dovoljnu razinu iskustva na izvođenju i ishodu usluga istih ili sličnih predmetu nabave.

U slučaju zajednice ponuditelja, svi članovi gospodarskih subjekata skupno (zajednički) dokazuju sposobnost iz ove točke 4.2.

**4.2.1. Tehnička sposobnost gospodarskog subjekta (Popis izvršenih usluga)**

Gospodarski subjekt mora dokazati da je u godini u kojoj je započeo postupak nabave (2021. godina) i tijekom tri godine koje prethode toj godini (2020., 2019., 2018. godina) izvršio usluge iste ili slične predmetu nabave čija kumulativna vrijednost bez PDV-a je jednaka ili veća od procijenjene vrijednosti nabave bez PDV-a (569.160,00 HRK) . Pritom, za izračun kumulativne vrijednosti izvršenih usluga moguće je uzeti u obzir **minimalno jednu, a maksimalno tri reference (3 izvršenja usluga.)**

Izračun vrijednosti usluga u slučaju iskazivanja u stranoj valuti:

- Strana valuta koja kotira na deviznom tržištu u Republici Hrvatskoj se preračunava u kune prema srednjem tečaju Hrvatske narodne banke na dan objave Poziva.

- Strana valuta koja ne kotira na deviznom tržištu u Republici Hrvatskoj se preračunava u kune prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je objavljen Poziv.

Za potrebe utvrđivanja tehničke sposobnosti gospodarskog subjekta u ponudi se dostavlja **Prilog 4 – Popis izvršenih usluga.**

Popis sadržava minimalno sljedeće:

− predmet usluge  
− vrijednost usluge (bez PDV‐a)   
− opis usluga iz kojeg je vidljivo da se radi o uslugama istim ili sličnim predmetu nabave,  
− rok pružanja usluga  
− naziv druge ugovorne strane (investitora, naručitelja) i osobu za kontakt i kontakt podatke naručitelja.

Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u **Prilogu 4** i to izravno od druge ugovorne strane (Naručitelja) ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu. Napominje se da se radi o pravu Naručitelja koje je isti ovlašten, ali ne i dužan iskoristiti.

**4.2.2 Stručna sposobnost gospodarskog subjekta (Stručnjaci)**

Propisani uvjeti stručne sposobnosti osiguravaju da gospodarski subjekt ima potrebne ljudske resurse za izvršenje ugovora o nabavi na odgovarajućoj razini kvalitete, a propisani kriteriji predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o nabavi. Minimalne razine stručne sposobnosti koje se zahtijevaju vezane su uz predmet nabave i razmjerne su predmetu nabave te su u skladu sa njegovom prirodom, važnosti i namjenom.

Ponuditelj mora dokazati da za izvršenje predmeta nabave raspolaže timom od 2 stručnjaka, neovisno o tome pripadaju li izravno gospodarskom subjektu ili ne kako slijedi. Jedna osoba ne može obavljati više od jedne funkcije.

* Voditelj projekta (1 izvršitelj)
* Stručnjak za edukaciju i pružanje korisničke podrške (1 izvršitelj)

Naručitelj će prihvatiti sljedeće dokumente kao dostatan dokaz tehničke i stručne sposobnosti gospodarskog subjekta iz točke 4.2.2.

- Popis sukladno **Prilogu 5.** kojom ponuditelj dokazuje raspolaganje stručnjacima iz točke 4.2.2. (izjava sadržava: (ime i prezime, predložena pozicija na koju se imenuje)

**5. KRITERIJ ZA ODABIR PONUDE**

Kriterij odabira najpovoljnije ponude je ponuda koja zadovoljava sve uvjete i zahtjeve određene ovim Pozivom na dostavu ponude te koja je ekonomski najpovoljnija. Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave.

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Ekonomski najpovoljnija je ona ponuda koja je ostvarila ukupni najveći broj bodova.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Primjenu ekonomski najpovoljnije ponude kao kriterija za odabir Naručitelj u ovom postupku nabave ocjenjuje opravdanim jer kriterij najniže cijene nema dovoljno značenje odnosno Naručitelj nije u mogućnosti samo na temelju kriterija najniže cijene donijeti odluku o odabiru ponude koja će na najbolji način odgovarati njegovim potrebama i zahtjevima – ponude koja će Naručitelju omogućiti odabir ponuditelja koji će nuditi ostvarenje najbolje vrijednosti za uloženi novac.

U nastavku se daje obrazloženje za primjenu relativnog značaja koji se pridaje svakom pojedinom kriteriju. U izračunu konačne ocjene ponude omjeri između bodova dodijeljenih za financijski kriterij br.1. (Cijena) i za nefinancijske kriterije br. 2. (koji obuhvaćaju nuđeni rok isporuke za set funkcionalnosti programske aplikacije sustava parkirnih barijera, specifično iskustvo voditelja prokekta i vrijeme odaziva) iznosit će 10:90.

|  |  |  |
| --- | --- | --- |
| Kriterij | Relativni značaj | Maksimalan broj bodova |
| 1. Financijski kriterij | 10% | 10 |
| 2. Nefinancijski kriteriji | 90% | 90 |
| Maksimalno | 100% | 100 |

**5.1. Financijski kriterij- Cijena ponude (C)**

Naručitelj kao jedan od kriterija određuje cijenu prihvatljive ponude, bez PDV-a.

Maksimalan broj bodova koje Ponuditelj može ostvariti u okviru kriterija cijene ponude je **10 bodova**. Ponuditelj čija je cijena prihvatljive ponude najniža ostvarit će maksimalan broj bodova.

Ostale ponude se boduju relativno u odnosu na ponudu s najnižom ponuđenom cijenom prema sljedećoj formuli:

**C = (CN/CP) \* 10**

**C =** broj bodova koji je ponuda dobila za ponuđenu cijenu (zaokruženo na dva decimalna mjesta)

**CN =** najniža cijena ponuđena u postupku nabave

**CP =** cijena ponude koja je predmet ocjene

**10 =** maksimalan broj bodova

**5.2. Nefinancijski kriteriji**

|  |  |  |  |  |
| --- | --- | --- | --- | --- |
| **R.B.** | **NEFINANCIJSKI KRITERIJI ZA ODABIR PONUDE** | **Maksimalni relativni značaj** | **Maksimalan broj bodova** | **Jedinica mjere** |
| 5.2.1 | Nuđeni rok isporuke za set funkcionalnosti programske aplikacije sustava parkirnih barijera (R) | 40% | 40 | Broj dana nuđenog roka isporuke za izradu seta funkcionalnosti programske aplikacije sustava parkirnih barijera |
| 5.2.2. | Specifično iskustvo voditelja projekta (VP) | 30% | 30 | Broj projekata iz područja IOT s primjenom na Smart city rješenja u kojima je stručnjak sudjelovao kao voditelj tima i/ili voditelj projekta i/ili odgovorna osoba. |
| 5.2.3. | Vrijeme odaziva (VO) | 20% | 20 | Rok u satima, od upućenog poziva u slučaju potencijalnih problema u radu sustava parkirnih barijera, u kojem se izvršitelj odaziva na poziv za hitnu intervenciju |
| **Maksimalano- nefinancijski kriterij** | | **90%** | **90** | **R +VP + S + VO** |

**5.2.1. Rok isporuke**

Naručitelj kao jedan od kriterija određuje rok isporuke za izradu seta funkcionalnosti programske aplikacije sustava parkirnih barijera. Rok teče od dana potpisa ugovora i traje do izdavanja potvrde o urednom izvršenju predmetne usluge kao dijela predmeta nabave.

Ponuda u kojoj je iskazan najkraći rok isporuke dobiva maksimalni broj bodova, odnosno, **40 bodova** sukladno sljedećoj tablici:

|  |  |
| --- | --- |
| **5.2.1 Kriterij R** | **Bodovanje** |
| **Rok isporuke - broj dana nuđenog roka isporuke za izradu seta funkcionalnosti programske aplikacije sustava parkirnih barijera** | **Broj bodova** |
| Od 0 do 30 dana (uključivo) | 40 bodova |
| Od 31 do 40 dana (uključivo) | 30 bodova |
| Od 41 do 50 dana (uključivo) | 20 bodova |
| Od 51 dan do 60 dana (uključivo) | 10 bodova |
| 61 dan i više | 0 bodova |
| **Maksimalan broj bodova po kriteriju 5.2.1 (R)** | **40 bodova** |

Ponuđeni rok isporuke dokazuje se popunjavanjem **za to predviđenom mjestu u Troškovniku – Prilog 3 ovo Poziva za dostavu ponuda.**

**5.2.2. Specifično iskustvo voditelja projekta (VP)**

Naručitelj kao jedan od nefinancijskih kriterija za **voditelja projekta** određuje broj projekata iz područja IOT s primjenom na Smart city rješenja u kojima je stručnjak sudjelovao kao voditelj tima i/ili voditelj projekta i/ili odgovorna osoba.

Maksimalan broj bodova koje Ponuditelj može ostvariti u okviru kriterija specifičnog iskustva voditelja projekta je **30 bodova.**

Broj projekata bodovat će se prema sljedećoj tablici:

|  |  |
| --- | --- |
| **5.2.2. Kriterij VP** | **Bodovanje** |
| **Specifično iskustvo voditelja projekta - broj projekata iz područja IOT s primjenom na Smart city rješenja u kojima je stručnjak sudjelovao kao voditelj tima i/ili voditelj projekta i/ili odgovorna osoba** | **Broj bodova** |
| Od 0 do 2 projekta | 0 bodova |
| Od 3 do 5 projekata | 10 bodova |
| Od 6 do 8 projekata | 20 bodova |
| 9 i više | 30 bodova |
| **Maksimalan broj bodova po kriteriju 5.2.2 (VP)** | **30 bodova** |

Broj projekata dokazuje se izjavom ponuditelja, pri čemu izjava mora sadržavati najmanje naziv i opis projekta te poziciju stručnjaka na projektu. Za slučaj da ponuditelj ne dostavi dokaz o specifičnom iskustvu voditelja projekta, za kriterij specifično iskustvo voditelja projekta bit će mu dodijeljeno 0 bodova.

**5.2.3 Vrijeme odaziva (VO)**

Naručitelj kao jedan od kriterija određuje vrijeme odaziva.

Maksimalan broj bodova koje Ponuditelj može ostvariti u okviru kriterija Vrijeme odaziva je **20** bodova.

Ponude odnosno ponuđeni rok u satima, od upućenog poziva u slučaju potencijalnih problema u radu sustava parkirnih barijera, u kojem se izvršitelj odaziva na poziv za hitnu intervenciju sukladno Opisu poslova, boduju se na način kako slijedi:

|  |  |
| --- | --- |
| **5.2.3 Kriterij VO** | **Bodovanje** |
| **Vrijeme odaziva - rok u satima, od upućenog poziva u slučaju potencijalnih problema u radu sustava parkirnih barijera, u kojem se izvršitelj odaziva na poziv za hitnu intervenciju** | **Broj bodova** |
| 48 sati i više | 0 bodova |
| Od 36 do 48 sati (ne uključujući 48 sati) | 5 bodova |
| Od 24 do 36 sati (ne uključujući 36 sati) | 10 bodova |
| Od 0 do 24 sata (ne uključujući 24 sata) | 20 bodova |
| **Maksimalan broj bodova po kriteriju 5.2.3 (VO)** | **20 bodova** |

Ponuđeno vrijeme odaziva dokazuje se popunjavanjem za to predviđenom mjestu u **Troškovniku – Prilog 3 ovog Poziva za dostavu ponuda.**

**6. PONUDA**

**6.1 Sadržaj ponude**

Ponuda mora sadržavati minimalno:

1. Popunjeni Ponudbeni list – **Prilog 1** (ako je primjenjivo i **Prilog 1.a i 1.b**., ovisno o tome podnosi li ponudu zajednica ponuditelja, odnosno, planira li se izvršenje dijela ugovora prepustiti podizvoditeljima)

2. Popunjeni, potpisom i pečatom ovjereni dokument Troškovnika - **Prilog 3**

3. Dokaz nepostojanja razloga za isključenje iz točke 3.1. Poziva za dostavu ponuda

4. Dokaz tehničke sposobnosti iz točke 4.2.1. Poziva za dostavu ponuda – **Prilog 4 (Popis izvršenih usluga)**

5. Dokaz stručne sposobnosti iz točke 4.2.2. Poziva za dostavu ponuda i specifičnog iskustva stručnjaka prema točki 5.2.2.Poziva za dostavu ponuda – **Prilog 5**

6. Jamstvo za ozbiljnost ponude (u obliku bankovne garancije ili novčanog pologa o čemu se prilaže dokaz sukladno točki 7.1. ovog Poziva na dostavu ponuda)

* 1. **Rok i način dostave ponude**

Rok za dostavu ponuda je 08. ožujka 2021.g. u 10:00 h. Otvaranje ponuda nije javno.

Ponuda se predaje neposredno na adresi naručitelja ili putem pošte na adresu naručitelja, u zatvorenoj omotnici s naznakom:

**Evidencijski broj nabave: CEKOM / 019 – 2021 (SmartCity.SURINMO)**

**„NE OTVARAJ“**

**Naziv i adresa naručitelja:**

**Hrvatski Telekom d.d.**

**Radnička cesta 21, 10 000 Zagreb - pisarnica prizemlje**

**Naziv i adresa ponuditelja**

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju. Dakle, ponuditelji su dužni osigurati da njihova ponuda bude zaprimljena najkasnije do isteka roka za dostavu ponuda.

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja ponuditelja od ponude prije otvaranja ponuda.

**6.3. Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD /DVD R ili drugom mediju, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici.

Od ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Alternativne ponude nisu dopuštene.

**6.4. Jezik i pismo**

Ponuda se izrađuje na hrvatskom jeziku i latiničnom pismu. Ponuditeljima je dozvoljeno u ponudi koristiti pojedine izraze koji se smatraju internacionalizmima ili su uobičajeni u primjeni. Ukoliko je izvorni dokaz u ponudi na stranom jeziku, uz njega je potrebno priložiti i prijevod na hrvatski jezik koji ne mora biti ovjeren. U slučaju da dostavljeni neovjeren prijevod na hrvatski sadrži nejasnoće koje koje onemogućavaju naručitelja da donese nedvojbenu odluku o nekoj odlučnoj činjenici, Naručitelj može tražiti ovjereni prijevod u okviru pojašnjenja i dopune dostavljenih dokumenata.

**6.5. Rok valjanosti ponude**

Rok valjanosti ponude je najmanje **60 dana** od dana određenog kao krajnji rok za dostavu ponude.

Na zahtjev Naručitelja, ponuditelj će produžiti rok valjanosti svoje ponude. Naručitelj je ovlašten odbiti ponudu čiji je rok valjanosti kraći od zahtijevanog.

Iz opravdanih razloga, Naručitelj može u pisanoj formi tražiti, a ponuditelj će također u pisanoj formi produljiti rok valjanosti ponude. U roku produženja valjanosti ponude niti Naručitelj niti ponuditelj neće tražiti izmjenu ponude.

**6.6. Uvjeti plaćanja**

Rok plaćanja je 60 dana od potpisivanja zapisnika o isporuci predmeta nabave, na temelju uredno izdanog računa.

Naručitelj će izvršiti plaćanje na bankovni račun kojeg je odabrani ponuditelj naveo u Ponudbenom listu (**Prilog 1, Prilog 1.a, Prilog 1.b**).

Odabrani ponuditelj je bez odgode dužan obavijestiti Naručitelja o svakoj promjeni bankovnog računa (kako svojeg, tako i za članove zajednice ponuditelja i podizvoditelje).

**7. JAMSTVA**

**7.1. Jamstvo za ozbiljnost ponude**

Ponuditelj je obvezan uz ponudu dostaviti jamstvo za ozbiljnost ponude u obliku bankarske garancije.

U bankarskoj garanciji mora biti navedeno sljedeće:

• da je Korisnik garancije Naručitelj

• da je Nalogodavac gospodarski subjekt koji podnosi ponudu (u slučaju zajednice gospodarskih subjekata, Nalogodavac može biti jedan od članova zajednice gospodarskih subjekata)

• da se ovim jamstvom banka obvezuje da će Korisniku garancije jamstva neopozivo, bezuvjetno, na prvi pisani poziv i bez prava na prigovor isplatiti iznos od 17.000,00 HRK (ili u stranoj valuti u kunskoj protuvrijednosti u navedenom iznosu prema srednjem tečaju Hrvatske narodne banke na dan objave ovog Poziva na dostavu ponuda) na temelju pisanog zahtjeva Korisnika garancije u kojem će stajati da Nalogodavac krši svoju obvezu ili obveze i na koji način, a u slučaju:

o odustajanja ponuditelja od svoje ponude u roku njezine valjanosti

o neprihvaćanja ispravka računske pogreške

o odbijanja potpisivanja ugovora o nabavi

Bankarska garancija mora sadržavati naziv postupka nabave za koji se izdaje i evidencijski broj postupka nabave. Rok jamstva za ozbiljnost ponude mora biti najmanje do isteka roka valjanosti ponude. Ponuditelj može dostaviti jamstvo čija je valjanost duža od roka valjanosti ponude. Ako istekne rok valjanosti ponude ili jamstva za ozbiljnost ponude prije potpisivanja Ugovora o nabavi, Naručitelj će tražiti njihovo produljenje. Jamstvo za ozbiljnost ponude dostavlja se u izvorniku.

Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

Za slučaj da ponudu podnosi zajednica gospodarskih subjekata, dopušteno je da jamstvo za ozbiljnost ponude dostavi bilo koji član iz zajednice , u cijelosti ili parcijalno s članom/članovima, pod uvjetom da jamstvo za ozbiljnost ponude u bilo kojem slučaju iznosi 17.000,00 HRK. U tom slučaju pojedino jamstvo za ozbiljnost ponude treba sadržavati jasan i nedvosmislen navod o tome tko je nalogodavatelj, tj. u jamstvu za ozbiljnost ponude se trebaju nalaziti podaci o svim članovima zajednice ponuditelja bez obzira na to koji od članova zajednice ponuditelja dostavlja jamstvo. Naručitelj može predmetno jamstvo naplatiti neovisno o tome koji je član zajednice ponuditelja dao jamstvo i neovisno o odnosu na kojeg se člana zajednice ponuditelja ostvare osigurani slučajevi navedeni u jamstvu.

Umjesto dostavljanja jamstva za ozbiljnost ponude u obliku bankovne garancije, ponuditelj ima mogućnost dati novčani polog u traženom iznosu visine jamstva i to na račun Naručitelja otvoren kod Zagrebačka banka d.d., IBAN: HR2423600001101310875. Pod opisom plaćanja potrebno je navesti da se radi o jamstvu za ozbiljnost ponude i navesti evidencijski broj nabave, a u pozivu na broj navesti OIB/nacionalni identifikacijski broj uplatitelja. Polog mora biti evidentiran na računu Naručitelja u trenutku isteka roka za dostavu ponuda. U slučaju da ponuditelj uplaćuje novčani polog, dužan je u ponudi dostaviti dokaz o uplaćenom novčanom pologu na temelju kojeg se može utvrditi da je transakcija izvršena, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelji koji kao jamstvo za ozbiljnost ponude uplaćuju novčani polog, u ponudi moraju navesti IBAN, model i poziv na broj na koji će Naručitelj izvršiti povrat novčanog pologa. Ostale odredbe koje se odnose na bankarsku garanciju, na odgovarajući način primjenjuju se i na novčani polog.

**7.2. Jamstvo za uredno ispunjenje ugovora**

Odabrani ponuditelj je dužan najkasnije u roku od 10 (deset) radnih dana od potpisivanja Ugovora o nabavi Naručitelju predati jamstvo za uredno ispunjenje ugovora o nabavi za slučaj povrede ugovornih obveza u obliku neopozive i bezuvjetne bankarske garancije na „prvi poziv“ i „bez prava prigovora“ u visini od 10 % od ukupne vrijednosti ugovora bez PDV-a.

Rok valjanosti bankarske garancije mora biti minimalno 30 dana dulji od predviđenog roka za izvršenje ugovornih obveza.

Jamstvo za uredno ispunjenje ugovora naplatit će se u slučaju povrede ugovornih obveza.

U slučaju nedostavljanja jamstva za uredno ispunjenje ugovora za slučaj povrede ugovornih obveza u zadanom roku, naručitelj može naplatiti jamstvo za ozbiljnost ponude i raskinuti ugovor o nabavi. U navedenom slučaju, Naručitelj može ponovno rangirati ponude ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak javne nabave.

Ako jamstvo za uredno ispunjenje ugovora ne bude naplaćeno, Naručitelj će ga vratiti Izvršitelju u roku od 30 dana od isteka važenja jamstva, **pod uvjetom da je dostavljeno jamstvo za otklanjanje nedostataka u jamstvenom roku.**

Umjesto dostavljanja jamstva za uredno izvršenje ugovora u obliku bankarske garancije, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod Zagrebačka banka d.d., IBAN: HR2423600001101310875. Pod svrhom plaćanja potrebno je navesti da se radi o jamstvu za uredno izvršenje ugovora i navesti evidencijski broj nabave. Polog mora biti evidentiran na računu Naručitelja najkasnije u roku od 10 (deset) radnih dana od potpisivanja Ugovora o nabavi.

U slučaju sklapanja ugovora sa zajednicom ponuditelja, jamstvo za uredno ispunjenje ugovora može dostaviti bilo koji član iz zajednice, u cijelosti ili parcijalno s članom/članovima, pod uvjetom da jamstvo za uredno ispunjenje ugovora u bilo kojem slučaju iznosi 10% (deset posto) ukupne vrijednosti ugovora bez PDV-a.U tom slučaju pojedino jamstvo za uredno ispunjenje ugovora treba sadržavati jasan i nedvosmislen navod o tome tko je nalogodavatelj, tj. u jamstvu za uredno ispunjenje ugovora se trebaju nalaziti podaci o svim članovima zajednice ponuditelja bez obzira na to koji od članova zajednice ponuditelja dostavlja jamstvo. Naručitelj može predmetno jamstvo naplatiti neovisno o tome koji je član zajednice ponuditelja dao jamstvo i neovisno o odnosu na kojeg se člana zajednice ponuditelja ostvare osigurani slučajevi navedeni u jamstvu.

Bankovno jamstvo mora glasiti na valutu ugovora, a u slučaju da glasi na stranu valutu, prilikom preračunavanja primijenit će se srednji tečaj Hrvatske narodne banke na dan početka postupka javne nabave ( dan slanja na objavu poziva na nadmetanje ). Strana valuta koja ne kotira na deviznom tržištu u Republici Hrvatskoj se preračunava u kune prema listi tečajnih valuta Hrvatske narodne banke koje ne kotiraju na deviznom tržištu u Republici Hrvatskoj, za mjesec u kojemu je započeo postupak nabave.

**7.3. Jamstvo za otklanjanje nedostataka u jamstvenom roku**

Jamstveni rok za otklanjanje nedostataka traje minimalno **24 mjeseca** od urednog potpisa Zapisnika o isporuci predmeta nabave navedenog u Prilogu 2.

Odabrani ponuditelj, to jest Ugovaratelj dužan je u roku od 10 (deset) radnih dana od potpisivanja Zapisnika o o isporuci predmeta nabave Naručitelju predati jamstvo za otklanjanje nedostataka u jamstvenom roku u obliku bankarske garancije u visini 5 (pet) posto ukupne vrijednosti ugovora bez PDV-a., s kaluzulom "plativo na prvi poziv", odnosno "bez prava prigovora", koja mora biti bezuvjetna i neopoziva. Umjesto dostavljanja jamstva za otklanjanje nedostataka, ponuditelj ima mogućnost dati novčani polog u traženom iznosu visine jamstva i to na račun Naručitelja otvoren kod Zagrebačka banka d.d., IBAN: HR2423600001101310875.

Jamstvo za otklanjanje nedostataka u jamstvenom roku će se naplatiti u slučaju da odabrani ponuditelj u jamstvenom roku ne ispuni obvezu otklanjanja nedostataka koje ima po osnovi jamstva ili s naslova naknade štete.

Neiskorišteno jamstvo Naručitelj će vratiti Ugovaratelju u roku od 30 dana od isteka jamstvenog roka.

Obveze tijekom jamstvenog roka ne utječu na prava Naručitelja po osnovi odgovornosti za materijalne nedostatke.

Umjesto dostavljanja jamstva za otklanjanje nedostataka u obliku bankarske garancije, odabrani ponuditelj je ovlašten uplatiti novčani polog u traženom iznosu visine jamstva na račun Naručitelja otvoren kod Zagrebačka banka d.d., IBAN: HR2423600001101310875. Pod svrhom plaćanja potrebno je navesti da se radi o jamstvu za otklanjanje nedostataka i navesti evidencijski broj nabave. Polog mora biti evidentiran na računu u roku od 10 (deset) radnih dana od potpisivanja Zapisnika o primopredaji.

U slučaju sklapanja ugovora sa zajednicom ponuditelja, jamstvo za otklanjanje nedostataka može dostaviti bilo koji član iz zajednice, u cijelosti ili parcijalno s članom/članovima, pod uvjetom da jamstvo za otklanjanje nedostataka u bilo kojem slučaju iznosi 5% (petposto) ukupne vrijednosti ugovora (bez PDV-a). U tom slučaju pojedino jamstvo za otklanjanje nedostataka treba sadržavati jasan i nedvosmislen navod o tome tko je nalogodavatelj, tj. u jamstvu za uredno ispunjenje ugovora se trebaju nalaziti podaci o svim članovima zajednice ponuditelja bez obzira na to koji od članova zajednice ponuditelja dostavlja jamstvo. Naručitelj može predmetno jamstvo naplatiti neovisno o tome koji je član zajednice ponuditelja dao jamstvo i neovisno o odnosu na kojeg se člana zajednice ponuditelja ostvare osigurani slučajevi navedeni u jamstvu.

**8. ODBIJANJE PONUDE**

Naručitelj će na osnovi rezultata pregleda i ocjene ponuda odbiti:

- ponudu koja nije cjelovita

- ponudu koja je suprotna odredbama Poziva na dostavu ponudu u kojoj cijena nije iskazana u apsolutnom iznosu

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive

- ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća

- ponudu koja ne ispunjava uvjete vezane za svojstva predmeta nabave te time ne ispunjava zahtjeve iz Poziva na dostavu ponuda

- ponudu za koju ponuditelj nije pisanim putem prihvatio ispravak računske pogreške

- ponuda koja sadrži rok isporuke duži od 90 dana.

**9. PREGLED I OCJENA PONUDE, ODLUKA O ODABIRU I PONIŠTENJE**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj provjerava sukladnost ponude s ostalim uvjetima Poziva na dostavu ponude.

U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti kraći od 5 niti dulji od 15 kalendarskih dana pojašnjenjem ili upotpunjavanjem u vezi s dokumentima traženim u odnosu na uvjete sposobnosti, razloge isključenja ponuditelja i dijelove koji se odnose na ponuđeni predmet nabave te uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu na dostavu ponuda). Pojašnjenje ili upotpunjavanje ponude ne smije rezultirati pregovaranjem (u pogledu kriterija za odabir ponude)

U postupku pregleda i ocjene ponuda Naručitelj može pozvati ponuditelje da u roku koji ne smije biti kraći od 5 niti duži od 10 kalendarskih dana pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja, u roku od najviše 30 kalendarskih dana od dana isteka roka za dostavu ponuda. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja najkasnije po sklapanju Ugovora o nabavi.

Naručitelj može od ekonomski najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj poništava postupak nabave ako nakon isteka roka za dostavu ponuda:

- nije pristigla niti jedna ponuda;

- nije niti jednu valjanu ponudu;

- nakon odbijanja ponuda ne preostane nijedna valjana ponuda.

Naručitelj može poništiti postupak ako:

- postanu poznate okolnosti zbog kojih ne bi došlo do pokretanja postupka nabave, da su bile poznate prije

ili postanu poznate okolnosti zbog kojih bi došlo do sadržajno bitno drukčijeg Poziva na dostavu ponuda, da su bile poznate prije;

**10. PRILOZI**

**Prilog 1** – Ponudbeni list

**Prilog 1.a** – Podaci o članovima zajednice ponuditelja

**Prilog 1.b** – Podaci o podizvoditelju/ima

**Prilog 2** – Opis posla

**Prilog 3** – Troškovnik

**Prilog 4** – Izjava o tehničkoj sposobnosti (Popis izvršenih usluga)

**Prilog 5** – Izjava ponuditelja